open-index/open-wikipedia-markdown huggingface dataset:
Vienos Noidorfas

**Vienos Noidorfas** () – miestelis Austrijoje. Įsikūręs į rytus nuo apskrities administracinio centro Miodlingo, netoli Vienos, Žemutinės Austrijos „pramonės ketvirtyje“ (*Industrieviertel*).

## Istorija

Pirmieji žmonių gyvenimo Noidorfo apylinkėse pėdsakai randami nuo 4000 m. pr. m. e. Vienos Noidorfas pirmą kartą rašytiniuose šaltiniuose paminėtas XII a. viduryje (*Nowendorf*). 1270 m. dokumentas mini mokesčius važiavimui iš Zolenau į Noidorfą. Apie 1500 m. *Feste Neudorf* įtvirtinimai buvo dukart sunaikinti įsiveržusių turkų. 1854 m., vystant pašto sistemą, oficialiu tapo Vienos Noidorfo (*Wiener Neudorf*) pavadinimas.

XIX a. viduryje prasidėjo Vienos Noidorfo industrializacija. Dėl šalia esančios molio žaliavos čia įsikūrė Wienerberger Noidorfo plytinė, Vienos Noidorfe taip pat ėmė veikti didelė Austria Brauerei alaus darykla. Iki 1900 m. su aplinkinėmis savivaldybėmis buvo sujungtas telefono tinklas, taip pat praplėsta kanalizacijos sistema.

Po 1938 m. anšliuso Vienos Noidorfas tapo 24-ta Vienos savivaldybe. Apie 1940 m. Vienos Noidorfe pradėta statyti „Flugmotorenwerke Ostmark“ lėktuvų variklių gamykla, buvo naudojamas Mauthauzeno koncentracijos stovyklos skyriaus kalinių darbas. Vienos Noidorfą keletą kartų, pradedant 1944 m. liepos 26 d. bombardavo sąjungininkai. 1944 m. rugpjūčio 23 d. oro antskrydžio metu bombarduota Vienos pietuose esanti pramoninė zona, įskaitant Vienos Noidorfo lėktuvų variklių gamyklą, Fiozedorfo naftos perdirbimo gamyklą ir Markersdorfo oro uostą. 1945 m. balandžio 6 d. miestą užėmė sovietų kariuomenė.

1954 m. Miodlingas vėl tapo Žemutinės Austrijos dalimi.

## Ekonomika
Vienos Noidorfe yra Žemutinės Austrijos pietinis pramonės centras ('Industriezentrum NÖ Süd'), įvairių pramonės įmonių konglomeratas Vienos pietuose.
Fiat 502

**Fiat 502** – lengvasis automobilis, leistas „Fiat“ kompanijos nuo 1923 iki 1926 metų.

502 modelis buvo 501 modelio didesnių matmenų ir prabangesnis variantas.

Iš viso pagaminta 20 026 automobiliai.

## Lietratūra
* Fred Steiningen *Fiat Personenwagen*, 1994. ISBN 3-923448-37-6
Maltos žydroji grota

**Maltos žydroji grota** (*Taht il-Hnejja*) – keletas jūros urvų į pietus nuo Maltos pakrantės, į rytus nuo Krendžio kaimo žvejų uostelio *Wied iż-Żurrieq*. Šis objektas išsidėstęs tiesiai priešais nedidelę negyvenamą Filflos salą. 

Kasdien nuo saulėtekio iki maždaug vidurdienio šioje vietoje galima pastebėti unikalų reginį. Saulės spinduliams apšvietus urvų paviršius, juose matomi nuo vandens atsispindėję įvairūs mėlynos spalvos atspalviai. Vienų urvų sienose atsispindi fosforescuojančios povandeninės floros spalvos, kitų – tamsūs mėlynos spalvos atspalviai.

Maltos žydroji grota yra populiarus turistinis objektas. Link čia rengiamos išvykos laivais iš Maltos, nardoma, kopiama uolomis. Ant uolų yra įsikūrusių tipiškų vietinių restoranų. Vietovė populiari kino filmų kūrėjų tarpe, čia filmuota „Milky Way“ reklama, daugybė reklaminių video apie Maltą, 2004 m. filmo „Troja“ scenos ir kit.


Vaizdas:Blue Grotto.JPG|Turistų laivas, plaukiantis link Maltos žydrosios grotos
Vaizdas:Blue Grotto Malta-flickr3 - by - Bengt Nyman.jpg|Uolos iš arčiau
Vaizdas:Blue Grotto Malta-flickr1 - by - Bengt Nyman.jpg|Urvai iš vidaus


## Literatūra
* 

## Išnašos
Jurunkašas

**Jurunkašas** (,  – 'baltojo nefrito upė') – upė Kinijos Liaudies Respublikoje, pietų Sindziange; vieta iš Chotano ištakų (Tarimo baseinas). Prasideda Kunluno kalnų vakarinėje dalyje, Ustiuntago kalnagūbryje. Teka giliu kanjonu į vakarus. Aukštupio ir vidurupio slėnis negyvenamas. Toliau teka į šiaurę, prateka Chotano miestą. Toliau paprastai išnyksta Taklamakano dykumoje. Po liūčių tie Košlašu susiliejęs su Karakašu Jurunkašas sudaro Chotaną.

Upė vandeningiausia būna antrąją vasaros pusę. Žiemą esmiškai išdžiūsta.

2007 m. Jurunkaše beplaukdami žuvo 5 Rusijos keliautojai.

## Šaltiniai
Maltos tarptautinis oro uostas

**Maltos tarptautinis oro uostas** (IATA: **MLA**, ICAO: **LMML**) – vienintelis oro uostas Maltoje, aptarnauja visą Maltos salyną. Išsidėstęs tarp Lukos ir Gudžos savivaldybių, buvusioje Karališkųjų oro pajėgų „Lukos“ nusileidimo vietoje. Vietinių vis dar pavadinamas **Lukos oro uostu** arba kartais tarptautiniu mastu **Valetos oro uostu**, nes yra nutolęs 5 km į pietryčius nuo Maltos sostinės Valetos.

Tai oro linijų „Air Malta“ namų oro uostas bei viena iš „Ryanair“ bazių. Čia taip pat rengiama kasmetinė Maltos aviacijos paroda, kurioje pristatomi tiek kariniai, tiek civiliniai orlaiviai iš įvairių Europos ir kitų pasaulio šalių.

2013 m. duomenimis, oro uoste aptarnauta 4 052 000 keleivių, 34 789 orlaiviai, perkrauta 16 038 449 kg krovinių.

## Istorija
Pirmasis šalyje aerodromas buvo įrengtas Takalyje, vėliau sekė Hal Faro (RAF Hal Far) ir Lukos aerodromai. Antrojo pasaulinio karo metu Takalio ir Hal Faro aerodromai buvo smarkiai apgriauti, tad civiliniai skrydžiai vykdyti iš Lukos oro uosto.

Keleivių srautų augimas sąlygojo civilinio oro uosto terminalo statybas. Paruošiamieji darbai prasidėjo 1956 m. Britų vyriausybė šiam projektui skyrė 300 000 Lm (apytiksliai 700 000 svarų sterlingų). Maltos oro uosto keleivių terminalas Lukoje buvo oficialiai atidarytas 1958 m. kovo 31 d. Terminalą sudarė du aukštai, įskaitant įprastines patalpas, kaip antai restoranas, pašto skyrius, kabelinis ir belaidis biurai ir lankytojams skirtas balkonas su vaizdu.

Vis daugėjo naujų oro linijų, oro uoste apsilankydavo vis didesni lėktuvai. 1977 m. nutiestas naujas ir ilgesnis kilimo ir tūpimo takas, praplėstas ir atnaujintas terminalas. Po dešimtmečio vyriausybė nusprendė, kad baigėsi senojo terminalo eksploatacijos laikotarpis. Buvo nutarta statyti naują. Užbaigus jo statybas, naujasis terminalas atidarytas 1992 m. kovo 25 d., tuo tarpu senasis Lukos terminalas buvo uždarytas, efektingai atitarnavęs 35 metus. Naujasis terminalas pasižymėjo modernia įranga: oro kondicionavimu, sukamuoju įrenginiu bagažui išduoti, skrydžių informacijos monitoriais, kompiuterizuotais registracijos stalais, nauja danga ir t. t.

2010 m. oro uoste vieną savo bazių įkūrė oro linijų bendrovė „Ryanair“.

## Išnašos
Fiat 4

**Fiat 4** (**Fiat 30-45 HP**) – lengvasis automobilis, leistas „Fiat“ kompanijos nuo 1910 iki 1918 metų.

Automobilyje buvo įrengtas keturių cilindrų, 5699 kub. cm apimties, 45 a.j. galingumo variklis ir keturių greičių pavarų dėže su atbuliniu greičiu. Didžiausias greitis automobilio sudarė 95 km/val.

Nuo 1915 metų elektrinė automobilio sistema buvo pervesta į 12 voltų įtampą, kas buvo retenybė tuo metu.

Italijos karaliui Viktorui Emanueliui III kelionėms į frontą buvo pagamintas specialus egzempliorius – *Saetta del Re* ('Karaliaus žaibas').

Iš viso išleista 684 automobiliai.

## Išnašos
Fiat 5

**Fiat 5** (**Fiat 50-60 HP**) – lengvasis automobilis, leistas „Fiat“ kompanijos nuo 1910 iki 1916 metų.

Automobilyje buvo įrengtas 9017 kub. cm apimties ir 75 a.j. galingumo variklis, kuris galėjo išvystyti iki 100 km/val. greitį. Galiniai varantys ratai buvo sujungti sraigtiniu velenu. Apšvietimas buvo tiekiamas magnetos pagalba.

„Tipo 5“ modelis pakeitė Fiat 50 HP modelį ir buvo vienas iš prabangiausių automobilių tuo metu. 1921 metais jį pakeitė Fiat 520 „Superfiat“.

1914 metais buvo pirmą kartą įrengtas lenktas priekinis ir galinis stiklai, o nuo 1915 metų apšvietimo sistema buvo pervesta į 12 voltų.

Viso buvo išleista 457 automobiliai.
David D'Or

**David D’Or** (, tikrasis vardas – *Davidas Nehaisi*; g. 1965 m. spalio 2 d. Holone) – Izraelio dainininkas, kompozitorius ir dainų autorius. Tris kartus Izraelio Metų atlikėjo ir Geriausio vokalinio atlikėjo apdovanojimų nugalėtojas. Jis taip pat buvo išrinktas atstovauti Izraeliui 2004 m. Eurovizijos dainų konkurse, kuriame užėmė 11-ąją vietą pusfinalyje.

D’Or atlieka įvairius muzikos stilius, tokius kaip pop, rokas, šokių, folkloras, klasikinė, opera ir baroko arijos.

## Diskografija

### Albumai
* 1992: *David D’Or*
* 1993: *Begovah Mishtane*
* 1995: *David & Shlomo*
* 1997: *David D’Or & Etti Ankri*
* 2001: *Baneshama*
* 2004: *Le Haamin*
* 2006: *Kmo Hamurach*
* 2007: *Ofa’a Haia*
* 2007: *Halelu*
* 2008: *Shirat Rabim*

## Nuorodos

* Oficiali svetainė

|-
5-in-1 tuščiasis šovinys

**''5-in-1'' tuščiasis šovinys** () – tuščiasis šovinys, kuris gali būti naudojamas kelių skirtingų kalibrų ginkluose, skirtas naudoti teatro spektakliuose. Tinka naudoti ginkluose su skirtingų kalibrų vamzdžiais, kadangi neturi kulkos. Tačiau sudaro reikiamą efektą – šūvio garsą ir pliūpsnį. 

Šoviniai *5-in-1 Blanks* gali būti naudojami ginkluose, kurių šovinių lizdai skirti šoviniams *[[.38-40 Winchester]]*, *[[.44-40 Winchester]]* ir *[[.45 Colt]]*, kadangi nors šiuos šovinius naudojančių ginklų vamzdžių kalibrai skirtingi, jų šovinių lizdai, kur patenka šovinių tūtelės, yra praktiškai vienodos. 
Šie tuštieji šoviniai buvo pavadinti , kadangi jais buvo galima šaudyti 5 tipų ginklais, paplitusiais Holivudo vesternuose ir naudojančiais 3 skirtingų kalibrų šovinius. Šie ginklai – .38-40 ir .44-40 šovinius naudojantys šautuvai ir .38-40, .44-40 ir .45 Colt naudojantys revolveriai

Šovinius *5-in-1 blanks* dar vadina ir *3-in-1 blanks*, nes jie pakeičia tris šovinių kalibrus – .38-40, .44-40 ir.45 Colt.

Paskutiniais metais naudojami šoviniai *5-in-1 blanks* yra perkonstruoti, dabar  turi plastikines tūteles, ir pakeičia šovinius:
* ankstesniųjų kalibrų – .38-40, .44-40 ir .45 Colt,
* papildomų kalibrų – *.44 Special*, *.44 Magnum*, ir *.410 Gauge*.
Konstrukciškai jie būna:
* skirtingais uždoriais – užvalcuoti arba nevalcuoti, su kamščiais. 
* skirtingais užtaisais - su dūminiu paraku arba su bedūmiu paraku. Šoviniai su dūminiu paraku gali turėti dalinius parako užtaisus (¼, ½, ¾ užtaiso). Šoviniai su dūminiu paraku šūvio metu ne tik sukelia šūvio garsą ir plyksnį, bet ir išmeta dūmų debesėlį.  

## Nuorodos
* A look at a number of  5-IN-1 movie blank boxes...
Karakašas

**Karakašas** (,  – 'juodojo nefrito upė') – upė daugiausia Kinijos Liaudies Respublikoje, pietų Sindziange; viena iš Chotaną sudarančių upių (Tarimo baseinas). Prasideda Aksai Čino krašte, Ladake, 5800 m aukštyje, Karakorumo kalnuose. Teka kalnuotomis vietomis į šiaurę iki Sumnalo, tada pasuka į rytus, už Palong Karpo – į šiaurės vakarus ir teka per Sindziangą. Ties Šaidula pasuka į šiaurės rytus ir netoli Sandžu-la perėjos kerta Kunluno kalnus. Už 200 km į šiaurę nuo Chotano miesto, Taklamakano dykumoje ties Košlašu Karakašas susilieja su Jurunkašu ir sudaro Chotano upę.

Karakašas žinomas dėl jo pakrantėse randamo balto ir žalsvo nefrito. Senovėje upės slėniu ėjo prekybinis kelias tarp Jarkanto ir Leho.
Dienos gražuolė

**Dienos gražuolė** () – 1967 m. režisieriaus Luis Buñuel sukurta drama pagal to paties pavadinimo Josepho Kasselio kūrinį, išleistą 1928 m. Tai pirmasis spalvotas režisieriaus filmas ir vienas labiausiai žinomų jo darbų.

## Pagrindiniai aktoriai
: *Aktorius – vaidmuo*

* Catherine Deneuve – Severina Serizy / Dienos gražuolė
* Jean Sorel – Pjeras Serizy
* Michel Piccoli – Henri Husonas
* Genevieve Page – madam Anais

## Turinys

Severina – jauna moteris, ištekėjusi už gydytojo Pjero. Jiedu myli vienas kitą, tačiau žmona, kankinama erotinių fantazijų, niekaip negali įveikti savęs ir intymiai suartėti su vyru. Iš bendro šeimos pažįstamo Henrio ji sužino apie viešuosius namus, kuriuose prostitutėmis savo noru dirba moterys ir netgi gauna madam Anais adresą. Po ilgų dvejonių ji apsilanko tuose namuose ir yra priimama. Kad vyras nieko nesužinotų, Sverina gali dirbti tik iki pavakarių, todėl gauna „Dienos gražuolės“ vardą.

Palaipsniui Severina tampa populiariausia madam Anais mergina, tačiau padėtis susikomplikuoja, kai ją įsimyli Marselis – nusikaltėlis, dažnai besilankantis Anais namuose. Severina meta darbą, tačiau Marselis randa jos namus. Sužinojęs, kad ši ištekėjusi, jis trimis šūviais sunkiai sužeidžia Pjerą, tačiau gatvėje pats žūva nuo policininko kulkos. Policijos tyrimas įstringa dėl nesuprantamo nusikaltimo motyvo, tuo tarpu Pjeras, nors ir atsigavęs iš komos, lieka paralyžiuotas, o Severina pradeda juo rūpintis...

## Apdovanojimai
* BAFTA nominacija – geriausia aktorė (Catherine Deneuve)
* Venecijos kino festivalis – „Aukso liūtas“ 
* „French Syndicate of Cinema Critics“ – geriausias filmas
* „Bodil Awards“ – geriausias Europos filmas
Žiogelis

**Žiogelis** () – vielinis spyruokliuojantis užsegamas įtaisas, skirtas susegti drabužiams, audeklui ir pan. Žiogelio užsegimo apkaba (fiksatorius) atlieka dvi funkcijas – užsegtas žiogelis sudaro uždarą kilpą ir neišsitraukia iš audeklo, taip pat uždengia žiogelio smaigalį ir apsaugo galimo įsidūrimo. 

Žiogeliai naudojami susegti drabužiams (pvz., ištrūkus sagai ar nutrūkus raišteliui), prisegti išplėštai drabužio skiautei. Anksčiau žiogeliais susegdavo kūdikių vystyklus, ir kūdikis negalėjo įsidurti žiogelio smaigaliu. Pagal tai žiogeliai angliškai vadinami ir  'kūdikių smeigtukas'). Žiogelius kartais naudoja ir kaip papuošalus.

Žiogeliai naudojami ženkliukų gamyboje kaips vienas iš būdų ženkliukui prisegti prie drabužio.

## Ankstyvieji pirmtakai
Savotišku žiogelių pirmtaku buvo fibulos, išrastos Mikėnų graikų XIII-XIV a. pr.m.e. Jos buvo naudojamos susegti drabužiams, panašiai kaip dabar naudojami žiogeliai. Vėliau fibulos buvo užmirštos.

## Žiogelio išradimas

Amerikietis mechanikas Valteris Hantas (*Walter Hunt*) laikomas išradėju žiogelių, panašių į naudojamus šiandien. Jo žiogelis turėjo apkabą, kuri pridengdavo adatėlės smaigalį ir neleisdavo adatėlei atsisegti. Kitame gale žiogelis turi cilindrinės spyruoklės apviją primenančią spyruokliuojančią kilpą, kurios stangrumo dėka adatėlės galiukas laikosi užsikabinęs už apkabos.  1849 m. spalį anglas Čarlzas Roulis (*Charles Rowley*) iš Birmingemo nepriklausomai užatentavo panašų žiogelį.

Hantas norėjo grąžinti draugui 15 dolerių skolą, tad nutarė išrasti ką nors nauja, kad gautu pelnu būtų galima padengti skolą. Jis paėmė 20 cm ilgio žalvarinę vielą ir jos viduryje susuko apviją taip, kad laisvi galai paspausti suartėtų. Galams laikyti jis vienam galui pridėjo skardinę apkabą, kuri laiko suartintus vielos galus ir pridengia smailųjį atvirą galą.

1849 m. balandžio 10 d. gavęs JAV patentą #6281 Hantas jį pardavė kompanijai „W. R. Grace and Company“ už 400 dolerių (2008 m. kursu – apie 10 tūkst. dolerių). Iš gautų pinigų Hantas sumokėjo 15 dolerių skolą draugui, likusius pasiliko. Ko Hantas nepagalvojo, tai kad vėliau „W.R. Grace and Company“ iš jo išradimo uždirbs milijonus dolerių.

## Kitoks panaudojimas
Kai kurie besimaudantieji plaukioja įsisegę žiogelį į glaudes. Ėmus raumenis traukti mėšlungiui žiogelį atsega ir smaigaliu duria į sutrauktą raumenį. Žiogelis patogesnis už kitokius smeigtukus, nes užsegtu juo įsidurti neįmanoma.

Prietaringi žmonės tiki, kad įsegtas žiogelis yra geras amuletas nuo „blogos akies“. 

XX a. 8-tą dešimtmetį žiogeliai buvo tapę pankų subkultūros atributu. 

Žiogeliai kartais naudojami kaip papuošalai, kaip madingas aksesuaras. Tokie žiogeliai gali būti auksiniai ar sidabriniai, papuošti strazais, brangakmeniais. 


Vaizdas:Fotothek df roe-neg 0006409 034 Sicherheitsnadel.jpg|Žiogelio užsegamoji apkaba
Vaizdas:Ear-safetypin.jpg|Žiogeliai kaip papuošalas
Vaizdas:Clothes-safetypins.jpg|Žiogeliai kaip papuošalas


## Nuorodos
Šaksgamas

**Šaksgamas** (, ), arba **Kyrčinbulakas, Čontokajus**) – upė Vidurinėje Azijoje; Jarkanto kairysis intakas. Prasideda Karakoramo kalnuose, susiliejus keletui kalnų ledynų, visai netoli Jarkanto ištakų. Aukštupyje teka Šaksgamo slėniu, kuris yra faktiškai Kinijai pavaldi Kašmyro dalis, nors šią teritoriją yra valdęs ir Pakistanas, į jį pretenzijas reiškia Indija. Aukštupyje Šaksagamas surenka Kiagiro, Singhi, Urdoko ir Gašerbrumo ledynų vandenis, tada pasuka į šiaurę, kur vadinama Kyrčinbulaku. Upė smarkiai vingiuoja, teka kalnų slėniais ir dykynėmis Kinijos (Sindziango) teritorija.

Didžiausi intakai: Taldybulakas, Uprangas (kairieji).

Maždaug iki 1976 m. Šaksgamo aukštupyje telkšojo nedidelis Kagylkiolio ežeras, bet vėliau išdžiuvo. Pakistane prie Šaksgamo yra alpinizmo centras Šimšalis.
ImpressPages

**ImpressPages** – nemokama atviro kodo turinio valdymo sistema (TVS), parašyta PHP programavimo kalba. Pagrindinės ImpressPages ypatybės: MVC, vietinis redagavimas (*inline editing*) ir tempk-ir-paleisk (*[[drag&drop]]*) princpu paremta naudotojo sąsaja. ImpressPages programinė įranga platinama remiantis MIT ir GNU GPL laisvosiomis programinės įrangos licencijomis.

Pirmoji stabili ImpressPages versija buvo išleista 2009 m. 2014 metų balandį ImpressPages išleido versiją 4.0, kuri žymi perėjimą nuo turinio valdymo sistemos prie vadinamojo Turinio valdymo karkaso ().

## Istorija

ImpressPages turinio valdymo sistemą sukūrė trys lietuviai – Audrius Jankauskas, Mangirdas Skripka ir Mindaugas Stankaitis. Idėja gimė 2007 m. Po dvejų metų vystymo buvo išleista ImpressPages bandomoji versija. 2011 metais ImpressPages dalyvavo verslo akseleratoriuje „Difference Engine“. 2013 metais ImpressPages įsisavino 700 tūkst. litų investiciją iš rizikos kapitalo fondo Practica Capital.

### Versijos

2009 m. rugsėjis – ImpressPages bandomoji versija
2012 m. balandis – ImpressPages CMS 2.1
2013 m. spalis – ImpressPages CMS 3.6 su temų prekyviete
2013 m. spalis – ImpressPages CMS 3.7
2013 m. lapkritis – ImpressPages CMS 3.8
2013 m. gruodis – ImpressPages CMS 3.9
2014 m. balandis – ImpressPages 4.0
2014 m. birželis – ImpressPages 4.1 su įskiepių prekyviete

### Apdovanojimai

2011 metais ImpressPages laimėjo Packt Perspektyviausio atviro kodo projekto apdovanojimą.

## Ypatybės

* **Vietinis redagavimas**
Turinys redaguojamas remiantis vizualiu WYSIWYG (*Kaip matai taip ir bus, KMTIB*) turinio redaktoriumi. Svetainės turinys gali būti keičiamas vietoje, o padaryti pakeitimai atvaizduojami iškart.

* **Drag&drop**
Puslapių turinio keitimas ir maketavimas atliekamas temp-ir-paleisk () principu. Naudotojui pateikiama valdiklių juosta, iš kurios jis gali pasirinkti norimus valdiklius ir nutempti juos į puslapį, taip sukurdamas papildomus turinio laukelius.

* **Valdikliai**
Svarbiausi valdikliai suteikiami pagal nutylėjimą: Antraštė, Tekstas, Nuotrauka, Nuotraukų galerija, Video, Žemėlapis, Dokumentas, HTML kodas, Forma. Pilnas valdiklių sąrašas su detaliais aprašymais čia.

* **Daugiakalbystė**
ImpressPages skirtas kurti daugiakalbėms svetainėms. Tam nereikalauja instaliuoti papildomų įskiepių, nes ImpressPages yra daugiakalbė sistema pagal nutylėjimą.

## Bendruomenė

ImpressPages bendruomenė renkasi GitHub ir Stackoverflow svetainėse.

Programuotojai gali bendradarbiauti kurdami įskiepius GitHub’e. Klausimų ir atsakymų platforma palaikoma Stackoverflow svetainėje su žyme „impresspages“. Naudotojų sukurtos temos gali būti prieinamos ImpressPages temų prekyvietėje.

## Nuorodos
* ImpressPages svetainė
* ImpressPages temų prekyvietė
* ImpressPages GitHub
* ImpressPages čekų bendruomenė 

## Šaltiniai
Lin Chi-ling

**Lin Chi-ling** (, g. 1974 m. lapkričio 29 d. Taipėjuje, Taivane) – Taivano modelis ir aktorė. Ją vadina „Taivano pirmasis veidas“ Taivano žiniasklaidoje ir ji oficialiai atstovauja Kinijos oro linijoms ir firmai „Longines“ nuo 2006 m. Jos greitas išgarėjimas vadinamas „Lin Chi Ling fenomenu“.

C. Lin populiarumas augo per 2004 m. ir ji pasirodė skelbimuose Honkonge ir Kinijoje 2005 m. Nuo 2004–2006 ji tarnavo kaip Taivano ambasadorė Japonijos turizmo asociacijai. Ji dažnai pasirodo Taivano ir Kinijos eteryje, ir pirmąsyk pasirodė kine John Woo istoriniame epe „Red Cliff“.

2011 m. C. Lin įsteigė labdaros fondą, kuris remia vaikų gerovę.
Fiat 508

**Fiat 508** – automobilis, kurį „Fiat“ kompanija gamino nuo 1932 m. iki 1937 m.

Automobilis pakeitė Fiat 509 modelį, kuris buvo baigtas gaminti 1929 m. Automobilyje buvo įrengta 3-jų greičių pavarų dėžė (nuo 1934 m. – 4-ių greičių), 955 kub. cm apimties,  galingumo (modelis 508 S turėjo 30–36 a.g. galingumą) variklis. Automobilis pasiekdavo iki 80 km/val. greitį.

508 modelis buvo pardavinėjamas už 10 800 lirų (maždaug 8 300 eurų 2005 m. kainomis). Iš viso pagaminta 113 000 automobilių, didelė dalis jų buvo pagaminta CWS gamykloje Lenkijoje.

Taip pat Fiat 508 buvo gaminamas Prancūzijoje SAFAF (*Société Anonyme Française des Automobiles Fiat*) kompanijoje Simca-Fiat 6CV pavadinimu.


Image:PL Fiat 508 III Junak.jpg|Polski Fiat 508 III Junak
Image:Fiat 508 Balilla 1933.jpg|Fiat 508 Balilla 1933 
Image:Fiat 508-S Balilla Coppa-dOro.JPG|Fiat 508S Balilla Coppa d'Oro
Image:Fiat 508 Ballila Sport 1934.jpg|Fiat 508 Ballila Sport 1934
Image:Fiat 508 Ballila Spider Militare 1932.jpg|Fiat 508 Balilla Spider Militare 1932

## Šaltiniai
Fiat 509

**Fiat 509** – automobilis leistas „Fiat“ kompanijos nuo 1924 iki 1929 metų.

509 modelis buvo pagamintas pakeitus 501 modelį. Iš viso pagaminta apie 90 000 automobilių.
1926 metais automobilis po tam tikro patobulinimo gavo 509A pavadinimą.

Papildant įprastą versiją, buvo pagaminti ir sportiniai modeliai 509 S ir 509 SM, taip pat taksi variantas ir nedideli sunkvežimiai.

Automobilyje buvo įrengtas 4-ių cilindrų, 990 kub. cm apimties, 22 a.j. galingumo (27 a.j. – modeliui 509 S ir 30 a.j. – 509 SM modeliui) variklis.


Image:Fiat 509 06011701.jpg|Fiat 509
Image:Fiat 509 Spider.jpg|Fiat 509 Spider
Image:Fiat 509 SM 1925.JPG|Fiat 509 SM 1925
Image:Fiat 509 Coupé Royal 1929 Pourtout.jpg|Fiat 509 Coupé Royal 1929 Pourtout
Tauškandarja

**Tauškandarja** (, ) arba **Kakšalas** () – upė Kirgizijoje (Naryno sr.) ir Kinijoje (Sindziange); Aksu dešinysis intakas (Tarimo baseinas). Prasideda Kirgizijoje, Tianšanio kalnuose, į rytus nuo Čatyrkiolio ežero, susiliejus Aksajaus ir Miudiuriumo upėms (netoli Čatyrtašo). Teka rytų kryptimi. Įteka į Aksu upę ties Aksu miestu.

Pavadinimas *qaqsal* tiurkų kalbomis reiškia „miręs miškas“. Tauškandarja pavadinimas kilo nuo persiškų žodžių *taxqan* („audringas“) ir *darya* („upė“).

## Šaltiniai
Žiogelis (reikšmės)

Žodis ***žiogelis*** gali reikšti:

* žiogelis – mažas žiogas;
* žiogelis – *Locustella* genties paukšteliai:
** Upinis žiogelis (*Locustella fluviatilis*);
** Nendrinis žiogelis (*Locustella luscinioides*);
** Margasis žiogelis (*Locustella naevia*);
* žiogelis – vielinis įtaisas drabužiams susegti;
* Žiogelis – lietuviška vyriška pavardė:
** Dainius Žiogelis – Anykščių rajono savivaldybės politinis bei visuomenės veikėjas
Fiat 514

**Fiat 514** – lengvasis automobilis, „leistas“ Fiat kompanijos nuo 1929 iki 1932 metų.

Viso buvo išleista 36 970 automobilių.

## Modeliai

 

Image:Fiat 514 MM 1930.jpg|Fiat 514 MM 1930
Image:Fiat 514 S 1929.jpg|Fiat 514 S 1929
Image:Fiat 514 Sedan 1929.jpg|Fiat 514 Sedan 1929
Image:Fiat 514 Van LWB 1929.jpg|Fiat 514 Van LWB 1929
Image:Fiat 514 L 1 Angoulême 2012.jpg|Fiat 514 L
Šančių sinagoga

**Šančių sinagoga** – buvusi sinagoga Žemuosiuose Šančiuose, Sodų g. 36, Kaune. Tai vienintelė modernistinio stiliaus ir viena iš dviejų tarpukariu pastatytų ir iki šių dienų išlikusių sinagogų Lietuvoje.

## Istorija
Nepriklausomos Lietuvos Respublikos laikotarpiu laikinojoje sostinėje žydų maldos namų pastatyta nedaug (Žemuosiuose Šančiuose, Aleksote, Panemunėje), kadangi užteko senųjų. Sinagoga pradėta statyti 1929 m., Lietuvos Nepriklausomybės dešimtmečio proga. Projekto autorius – inž. Povilas Taračkovas. Nepaisant to, kad pastato statybą parėmė net Prezidentas Antanas Smetona, dėl lėšų stygiaus ji nebuvo sklandi ir užtruko. Sinagoga buvo baigta 1932 m., tačiau taip ir liko nenutinkuota. Pagal paskirtį pastatas veikė iki Antrojo pasaulinio karo.

Sovietiniais laikais pastate buvo įrengta duonos kepykla, pristatytas gamybinis korpusas.

Šiuo metu sinagoga apleista. 2016 m. sinagogoje Lietuvoje gyvenantis britų fotografas Richardas Schofieldas surengė parodą „The Kaunas Requiem“, kurioje buvo eksponuojamos per Holokaustą žuvusios Leibos ir Aniutos Varšavskių šeimos nuotraukos.

## Architektūra
Sinagoga yra sumūryta iš raudonų plytų. Laiptuotas atikas ir siauros stačiakampių langų vertikalės rodo jos autoriaus bandymą pritaikyti modernizmo stilistiką, o smailiaarkiai langai ir karnizo dekoro arkutės – ryšį su tradicine Europos sinagogų architektūra. Tuo metu sinagogų architektūroje susipynė senasis istorizmo stilius ir modernizmas – Šančių sinagogos šoniniuose fasaduose dominuoja stilizuotos viduramžių bei maurų architektūros elementai, o galinių fasadų rizalitų kompozicija su laužyto kontūro plokštumomis jau būdinga moderniajai stilistikai.

Sovietmečiu Šančių sinagogos išorė pakeista, užmūrytos arkinės langų dalys.


Vaizdas:Šančiai, sinagoga.JPG|Sinagoga 2014 m.
Vaizdas:Šančių sinagoga, priestatas.JPG|Gamybinis priestatas


## Šaltiniai
Navakas

**Navakas** − lietuviška vyriškos giminės pavardė.

Šios pavardės moteriškosios giminės formos yra: Navakienė (ištekėjusi moteris) ir Navakaitė (mergautinė pavardė).

Pavardę turi šie garsesni asmenys:

* Kęstutis Navakas – poetas, eseistas, literatūros kritikas, vertėjas;
* Mindaugas Navakas – skulptorius.
Carlos Santana

**Karlosas Santana** (; g. 1947 m. liepos 20 d.) – Meksikos ir JAV muzikantas ir gitaristas, kuris išgarsėjo su savo grupe „Santana“. Jis sujungė roko ir Lotynų Amerikos muziką. Grupės muzika apjungė jo melodingas bliuzinės gitaros eiles kartu su Lotynų Amerikos ir Afrikos muzikos ritmais, kurie pasižymėjo mušamųjų instrumentų, tokių kaip *timbales* ar konga, skambesiais, kas tipiškai nėra būdinga roko muzikai.

Dauguma dabar jį žino kaip pasaulio muzikos ikoną. „Rolling Stone“ žurnalo sąraše Santana yra numeris 20 iš 100 geriausių visų laikų gitaristų. Jis laimėjo 10 „Grammy“ apdovanojimų ir tris Lotynų „Grammy“ apdovanojimus.

## Diskografija

* *Love Devotion Surrender* (1973 m.)
* *Illuminations* (1974 m.)
* *Oneness – Silver Dreams Golden Reality* (1979 m.)
* *The Swing of Delight* (1980 m.)
* *Havana Moon* (1983 m.)
* *Blues for Salvador* (1987 m.)
* *Santana Brothers* (1994 m.)

## Nuorodos
* Oficiali atlikėjo svetainė
*
Raphael Schäfer

**Rafaelis Šeferis** (, ; g. 1979 m. sausio 30 d.) – buvęs Vokietijos futbolininkas, vartininkas.

## Vaikystė
Šeferis gimė Kendzežyne-Kozlėje, Silezijoje. 1986 m. jis ir jo šeima emigravo iš Lenkijos į Vokietiją, kur įsikūrė Hildesheime.

## Karjera
Pradėjo žaisti futbolą Hildesheime. Nuo 1991 m. rungtyniavo Hannover 96 jaunių komandoje. 

Nuo 1998 m. iki 2001 m. priklausė VfB Lübeck. 

Nuo 2001 m. liepos iki 2007 m. liepos jis atstovavo Niurnbergo 1. FC Nürnberg. 

Metus praleido VfB Stuttgart, bei grįžo į Niurnbergą.

## Apdovanojimai
;1. FC Nürnberg
* DFB-Pokal: 2006–07 Vokietijos futbolo taurė

## Išnašos

## Nuorodos
*
Tachografas

**Tachografas **– automobiliuose arba sunkvežimiuose įrengtas prietaisas, registruojantis informaciją apie vairuotojų vairavimo ir poilsio laikotarpius, mašinos judėjimą.

Duomenys į tachografą nuolat perduodami iš greičių dėžės. Anksčiau buvo naudojami analoginiai tachografai, kurie transporto priemonės judėjimą registruodavo grafiku, brėžiamu ant apvalios popierinės kortelės. Paskutiniu metu vis daugiau transporto priemonių naudoja skaitmeninius tachografus, informaciją registruojančius į korteles ir kitokias skaitmenines laikmenas, taip apsaugodami įrašus nuo lengvo klastojimo.
Duomenys apie vairuotojų režimą reikalingi saugiam eismui ir vežėjų konkurencijai užtikrinti: per ilgai važiuojantys vairuotojai kelia didelį pavojų eismo dalyviams, o viršvalandžius nesaugiai važiuojantys vairuotojai yra nesąžiningos konkurencijos pasekmė.


Vaizdas:Tachograph.jpg|Analoginis tachografas
Vaizdas:Tacho.jpg|Skaitmeninis tachografas
Tauro ragas (baras)

**„Tauro ragas“** – alaus baras Vilniuje, veikęs 1974–1994 m. šalia V. Kudirkos ir J. Jasinskio gatvių sankryžos.

## Projektas
Barą prieškariu veikusios vežikų smuklės vietoje 1967–1968 m. pagal užsakymą suprojektavo architektai Algimantas Mačiulis ir Eugenijus Algimantas Gūzas. Pirmajame baro aukšte buvo 140 vietų restoranas bei 90 vietų atviroje terasoje, rūsyje – 180 vietų didžioji salė bei 40 vietų banketų salė su atskiru įėjimu. Bendras plotas – 1428 m². Rūsyje taip pat įrengta orkestro estrada koncertams. Architektai suprojektavo originalius baldus ir įrangą. Pastatas buvo tuo metu populiaraus brutalizmo stiliaus. Baro vestibiulio grindys dekoruotos mozaika pagal Marijos Mačiulienės eskizą. Prie baro 1975 m. pastatyta Stepono Šarapovo skulptūra „Tauras“ (vėliau demontuota LKP CK antrojo sekretoriaus Valerijaus Charazovo įsakymu; grąžinta Atgimimo metais). Baro projektavimo metu buvo svarstoma atitiesti vamzdžius alui iš šalia esančios „Tauro“ alaus gamyklos, tačiau idėjos vėliau atsisakyta.

## Likimas
Baras uždarytas 1994 m., 2007 m. privatizuotas, rengti naujo pastato pasiūlymai. 2022 m. „Tauro ragą“ įsigijo nekilnojamojo turto plėtros bendrovė „Eika“ ir 2023 m. pastatą nugriovė.

## Šaltiniai
Fiat 503

**Fiat 503** – lengvasis automobilis, leistas „Fiat“ kompanijos nuo 1926 iki 1927 metų.

Fiat 503 modelis buvo grindžiamas ankstesniais 501 ir 502 modeliais ir nuo jų skyrėsi padidėjusia važiuokle, daug galingesniu varikliu, taip pat turėjo stabdžius ant visų keturių ratų.

Iš viso pagaminta 42 421 automobiliai.


Image:Fiat 503 Torpedo 1927.jpg|Fiat 503 Torpedo 1927


## Literatūra
* Fred Steiningen *Fiat Personenwagen*, 1994. ISBN 3-923448-37-6
Finger Eleven

**„Finger Eleven“** – kanadiečių roko grupė, susikūrusi 1990 metais Berlingtone, Kanadoje. Pirmasis grupės pavadinimas buvo **Rainbow Butt Monkeys**.

## Grupės sudėtis

;Dabartiniai narai
* Scott Anderson – vokalistas (1990–dabar)
* James Black – gitaristas (1990–dabar)
* Rick Jackett – gitaristas (1990–dabar)
* Sean Anderson – bosistas (1990–dabar)
* Steve Molella – būgnininkas (2014–dabar)

;Buvę nariai
* Rob Gommerman – būgnininkas (1990–1998)
* Rich Beddoe – būgnininkas (1998–2013)
* Chris Powell – būgnininkas (2014)

## Diskografija

**Studijiniai albumai**

* *[[Letters From Chutney (Finger Eleven albumas)|Letters From Chutney]]* (1995) (Mercury Records)
* *[[Tip (Finger Eleven albumas)|Tip]]* (1997) (Mercury Records)
* *[[Greyest Of Blue Skies (Finger Eleven albumas)|Greyest Of Blue Skies]]* (2000) (Wind-Up Records)
* *[[Finger Eleven (Finger Eleven albumas)|Finger Eleven]]* (2003) (Wind-Up Records)
* *[[Them Versus You Versus Me (Finger Eleven albumas)|Them Versus You Versus Me]]* (2007) (Wind-Up Records)
* *[[Life Turns Electric (Finger Eleven albumas)|Life Turns Electric]]* (2010) (Wind-Up Records)
* *[[Five Crooked Lines (Finger Eleven albumas)|Five Crooked Lines]]* (2015) (Bicycle Music)

## Nuorodos

* Oficiali svetainė
* Finger Eleven last.fm svetainėje
* Rainbow Butt Monkeys last.fm svetainėje
* Finger Eleven Discogs svetainėje
* Rainbow Butt Monkeys Discogs svetainėje
Telangana

**Telangana** (, ) – valstija pietinėje Indijoje. Ribojasi su Maharaštra šiaurėje, su Karnataka vakaruose, su Čhatisgarhu šiaurės rytuose, su Andhra Pradešu pietryčiuose. Administracinis centras – Haidarabadas.

Telangana buvo sudaryta 2014 m. birželio 2 d., atskiriant vakarinę Andhra Pradešo dalį. Ši valstija sukurta buvusios Haidarabado kunigaikštystės pagrindu.

## Geografija

Valstija yra Dekano plokščiakalnyje, kuriuo teka Godavario, Krišnos, Bhymos, Mandžaros, Mūsi upės. Klimatas musoninis, per metus vidutiniškai iškrenta nuo 700–900 mm kritulių pietuose, iki 900–1500 mm šiaurėje. Liūčių laikotarpis trunka nuo birželio iki rugsėjo. Veši tropiniai miškai, savanos.

## Gyventojai

Didžioji dauguma Telanganos gyventojų yra telugai (76 %), taip pat yra kalbančiųjų urdu (12 %) ir kitomis kalbomis (12 %). Dauguma tikinčiųjų (86 %) yra hinduistai, musulmonai sudaro 12,4 % gyventojų, krikščionys – 1,2 %. 2011 m. raštingumas Telanganoje buvo 67,22 %.

## Miestai

Didžiausi miestai (2011 m.):
* Haidarabadas – 7749,3 tūkst. gyv.
* Varangalis – 759,5
* Nizamabadas – 310,4
* Karymnagaras – 299,6
* Khamamas – 262,3
* Ramagundamas – 252,2
* Mahbubnagaras – 210,1

## Galerija


File:Hussain Sagar lake, Hyderabad.jpg|Budos paminklas Husein Sagaro ežere Haidarabade
File:Ramappa_temple_main.JPG|Ramapos šventykla
File:Secunderabad_200yrs_Celebration.jpg|Sikandarabadas


## Šaltiniai
Fiat 515

**Fiat 515** – lengvasis automobilis, leistas „Fiat“ kompanijos 1931 iki 1935 metų.

515 modelis turėjo 514 modelio variklį ir 522 modelio kėbulą.
Egzistavo ir pailginta automobilio versija – **515 L** pavadinimu. Automobilyje buvo įrengta tuo metu reta hidraulinė stabdžių sistema.

Iš viso buvo pagaminta 3400 egzempliorių.

## Literatūra
* Fred Steiningen *Fiat Personenwagen*, 1994. ISBN 3-923448-37-6
Fiat 501

**Fiat 501** – automobilis, leistas „Fiat“ kompanijos nuo 1919 iki 1926 metų.

1919 metais pakeičiant Fiat Zero buvo išleistas 501 modelis – pirmas Fiat modelis po Pirmojo pasaulinio karo.

1921 metais atsirado sportinė modifikacija su S ir SS indeksais.
Viso buvo pagaminta 47 600 egzempliorių.

1926 metais 501 pakeitė Fiat 503 modelis.

## Varikliai

## Literatūra
* Fiat Personenwagen, Fred Steiningen, 1994. ISBN 3-923448-37-6
Fiat 20–30 HP

**Fiat 20-30 HP** – lengvasis automobilis, leistas „Fiat“ kompanijos nuo 1908 iki 1910 metų.

Automobilyje buvo įrengtas 4-ių cilindrų, 4939 kub.cm apimties, 35 a.j. galingumo variklis prie 1400 aps/min. Didžiausias greitis buvo nuo 70 iki 75 km/val.

Pavarų dėžė buvo keturių bėgių, stabdžiai buvo montuojami ant pavarų veleno.

## Išnašos

## Nuorodos
Foto modelio Fiat 20-30
Far Cry 3

**Far Cry 3** – atviro pasaulio pirmojo asmens šaudyklė, trečioji kompiuterinio žaidimo „Far Cry“ dalis. Ji buvo išleista 2012 m. lapkritį.

Šios dalies istorija vyksta saloje tarp Indijos ir Ramiojo vandenynų. Po nesėkmingai susiklosčiusių atostogų pagrindinis veikėjas Jason Brody siekia išgelbėti savo draugus iš piratų nelaisvės ir pabėgti iš salos.

„Far Cry 3“ turi žaidimo rolėmis galimybių, taip pat galimybes rinkti patirties taškus, plėsti sugebėjimus ir pan.

Šis žaidimas buvo nominuotas įvairių apdovanojimų kategorijoms ir laimėjo geriausio veiksmo žaidimų kategorijoje.

2013 m. „Ubisoft“ kompanija paskelbė planuojanti žaidimo tęsinį „Far Cry 4“. Jis pasirodė 2014 m. lapkričio 18 d.

## Šaltiniai

## Nuorodos
* Oficiali svetainė
Zebudžas (Gocas)

**Zebudžas** () – kaimas Goce, Maltoje, esantis salos šiaurės vakarinėje dalyje. 2005 m. duomenimis, kaime gyveno 1 770 gyventojų. Pagal plotą yra didžiausia Goco salos savivaldybė. Ribojasi su Gasrio, Viktorijos ir Šagros savivaldybėmis. Miesto pavadinimas reiškia 'alyvuoges'. Žmonės vietovėje gyvena nuo bronzos amžiaus. Tai liudija radiniai rasti netoli *Kuljat* kalvos.
Ulunguras

**Ulunguras** () arba **Bulung Tohojus** (), **Kyzylbašas** – ežeras Kinijos Liaudies Respublikoje, šiaurės vakarų Sindziange, Džiungarijos lygumoje, į pietus nuo Altajaus kalnų. Seniau ežeras buvo nenuotakus, telkšojo 468 m aukštyje ir užėmė 827 km². Jungėsi protaka su Baganuro ežeru, su kuriuo seniau sudarė bendrą vandens telkinį. 1969 m. Ulunguras Irtyšiaus–Karamajaus kanalu buvo sujungtas su Juoduoju Irtyšiumi, dėl to pakilo vandens lygis, ežeras išsiplėtė iki 1025 km². Įteka Urungu upė.

Krantai sausringi, vietomis plyti druskynai, veši nendrynai. Vanduo lengvai druskingas. Ežeras žiemą užšąla.

Ulungure gausu žuvies (lynai, karosai, ešeriai, meknės, kuojos, strepečiai, gružliai). Vystoma pramoninė žvejyba.

1906 m. į rytus nuo Ulunguro keliautojas Vladimiras Obručevas atrado „eolinį miestą“.

## Šaltiniai
Zebudžas

**Zebudžas** ( dar žinomas kaip *Città Rohan*) – miestas Maltoje, vienas seniausių šalyje. 2011 m. kovo mėn. duomenimis, mieste gyveno 11 715 gyventojų. Maltiečių kalba miesto pavadinimas reiškia 'alyvuoges'. Ribojasi su Atardo, Mdinos, Kormio, Rabato ir Sidživio savivaldybėmis.

Mieste gimė Frans Sammut, maltiečių romanistas ir dalykinės literatūros rašytojas.

## Miestų partnerystė
*  Agira, Italija
*  Ena, Italija
*  Ačirealė, Italija

## Sportas
* Żebbuġ Rangers FC - futbolo klubas.

## Nuorodos
* Savivaldybės svetainė
Kalninis spragtukas

**Kalninis spragtukas** (*Montana montana*) šeimos vabzdys. Paplitęs Europoje, Azijoje, Lietuvoje retas. Kūnas nedidelis, rusvas. Patelės turi kiaušdėtį. Antsparniai bei sparnai vidutinio ilgio. Nedidelis (14–18 mm) žiogas, nesunkiai atskiriamas nuo panašaus tose pačiose buveinėse aptinkamo baltataškio spragtuko pagal iš dalies žalią kūno spalvą ir kitus požymius.

## Nuorodos
*www.raudonojiknyga.lt
*Paplitimo žemėlapis
Valstybinis Vilniaus Gaono žydų muziejus

**Valstybinis Vilniaus Gaono žydų muziejus** – muziejus Vilniuje. Eksponuojami Lietuvos žydų meno kūriniai ir istorinės ekspozicijos, susijusios su žydų istorija ir holokaustu.

## Istorija

1989 m. Valstybinį žydų muziejų įkūrė Kultūros ministerija. 1997 m. pervadintas į Valstybinį Vilniaus Gaono žydų muziejų, paminint 200-ąsias Vilniaus Gaono mirties metines.

## Struktūra

Ekspoziciniai padaliniai – Tolerancijos centras (Naugarduko g. Vilniuje), Holokausto ekspozicija (Pamėnkalnio g. Vilniuje), Panerių memorialas (Agrastų g. Vilniuje), Litvakų kultūros ir meno centras (Pylimo g. Vilniuje), Žako Lipšico memorialinis muziejus (Druskininkai).

## Direktoriai
* 1989–1996 m., 2000–2004 m. Emanuelis Zingeris
* 2005–2019 m. Markas Zingeris
* 2019–2023 m. Kamilė Rupeikaitė-Mariniuk
* 2023–2025 m. Simonas Strelcovas

## Šaltiniai

## Nuorodos
* Svetainė
Urungu

**Urungu** () arba **Bulgan Golas** () – upė Mongolijoje ir Kinijos Liaudies Respublikoje (Sindziange). Prasideda Mongolijos Altajuje, Dušin Ulo masyve. Aukštupyje teka giliais tarpukalnių slėniais, paskui išsilieja į Džiungarijos lygumą, kurioje smarkiai vingiuoja, sudaro vidinę deltą. Teka vakarų kryptimi per Rytų Turkestaną. Žemupyje kaitalioja vagą – įteka tai į Baganuro, tai į Ulunguro ežerą. Iki 1969 m. šie ežerai jungėsi nenuotakiame duburyje, tačiau dabar kanalu siejasi su Irtyšiumi.

Upė vasarą paplūsta, žiemą užšąla. Vanduo naudojamas drėkinimui. Aukštupio baseine yra vienintelė Mongolijoje bebrų buveinė.

Mongolijoje prie Bulgan Golo yra Bulgano gyvenvietė.

## Šaltiniai
Baltataškis spragtukas

**Baltataškis spragtukas** (*Platycleis albopunctata*) – žiogų (*Tettigoniidae*) šeimos vabzdys. Paplitęs Europoje. Lietuvoje dažnesnis sauspievėse, smėlynuose, sausuose krūmynuose.

## Išvaizda
Kūnas 18-28 mm, rusvas, pilkas, margas. Išvaizda daug kuo panašus į margąjį žiogą, tik daug mažesnis ir neturi žalios spalvos. Užpakalinės kojos ilgos, stiprios, pritaikytos šokinėjimui. Antenos ilgos, viršija kūno ilgį. Sparnai ilgi, apie 15-20 mm ilgio, išsikiša už pilvelio galo, todėl gali skraidyti. Patinėliai turi svirpimo organus antsparnių pradžioje, o patelės turi apie 8-10 mm ilgio, lenktą kiaušdėtį.

## Biologija
Žiogas visaėdis, minta augalais bei smulkiais vabzdžiais. Aktyvus ir dieną, ir naktį. Patinėliai pateles kviečia čirpdami aukšto tono garsais. Patelės kiaušinius deda dirvoje, pūvančioje medienoje. Kiaušiniai žiemoja 1-2 kartus, nimfos ritasi kitų metų balandį arba gegužę. Perėjusios 7 ūgius virsta suaugėliais, kurie atsiranda birželį-liepą ir gyvena iki rugsėjo-spalio.

## Nuorodos
*Paplitimo žemėlapis
*Informacija ir nuotraukos
Neištikima žmona

**Neištikima žmona** () – 1969 m. režisieriaus Claude Chabrol sukurta kriminalinė drama. 2002 m. JAV buvo sukurtas šio filmo perdirbinys, kuriame vaidino Richard Gere ir Diane Lane.

## Pagrindiniai aktoriai
: *Aktorius – vaidmuo*
* Stéphane Audran – Helena Devalje
* Michel Bouquet – Šarlis Devalje
* Michel Duchaussoy – policijos pareigūnas Diuvalis
* Maurice Ronet – Viktoras Pegala

## Turinys

Šarlis su žmona Helena ir sūnumi gyvena dvare Paryžiaus užmiestyje. Nors šeimyninis gyvenimas atrodo ramus ir laimingas, Šarlis atkreipia dėmesį, kad jo žmona paskutiniu metu kasdien ėmė lankytis mieste, tačiau nenoromis pasakoja, ką ten veikė. Jam kyla įtarimas, kad Helena turi meilužį, todėl nusamdo savo įmonės darbuotoją, kad šis pasektų jo žmoną.

Po keleto dienų Šarliui pateikiama informacija, kad Helena beveik kasdien lankosi tokio Viktoro Pegalos bute ir praleidžia jame keletą valandų.

Vieną dieną, kai Helena lieka namie, Šarlis važiuoja į Paryžių pas Viktorą. Prisistatęs kas esąs, jis aiškina žmonos meilužiui, kad jo šeimoje praktikuojami atviri santykiai ir kiekvienas iš sutuoktinių turi ir savo asmeninį gyvenimą. Jiedu kalbasi, Viktoras pasakoja apie save ir Šarlis apsimeta, kad jam tai įdomu, tačiau netrukus jis pamato suvenyrinį žiebtuvėlį, kurį padovanojo žmonai vestuvių sukaktuvių proga ir kurį ji atidavė savo meilužiui. Jam pasidaro bloga, tačiau vos tik Viktoras nusigręžia, Šarlis griebia nuo stalo sunkų akmeninį biustą ir trenkia juo žmonos meilužiui į galvą. Viktoras krinta ant grindų ir akimirksniu miršta.

Atgavęs pusiausvyrą, Šarlis suvynioja kūną į antklodę ir nugabena jį į savo mašinos bagažinę, o pats sutvarko namus, kad juose neliktų kraujo pėdsakų. Jam bevažiuojant įvyksta avarija ir pasirodo policija. Nors šarlis, į kurį atsitrenkė sunkvežimis, bando išvengti formalumų, policininkai nenusileidžia. Jie bando atidaryti sulankstytą bagažinę, tačiau nepavyksta, o Šarlis, sutvarkius dokumentus, paleidžiamas važiuoti toliau. Jis vyksta į mišką, kur pelkėje nuskandina kūną.

Per keletą sekančių dienų Helena niekaip negali rasti savo meilužio, kol galiausiai pasirodo policija, kurią iškvietė buvusi Viktoro žmona, pasigedusi jo per planuotą susitikimą. Helena tvirtina, kad Viktoro ji beveik nepažinojo, o Šarlis – kad jo niekada nematė. Po dienos policininkai grįžta, tačiau sutuoktiniai tvirtina tą patį.

Vėliau, tvarkydama vyro drabužius, Helena kišenėje aptinka Viktoro nuotrauką ir adresą. Supratusi, kad jis žino apie jos ryšį ir galbūt net nužudė jos meilužį, Helena sudegina nuotrauką ir toliau elgiasi taip, lyg nieko nebūtų nutikę. Filmo pabaigoje, kai Šarlis su žmona ir sūnumi laimingi leidžia laiką sode, pasirodo policija ir jį išsiveda…
Analizinė geometrija

**Analizinė geometrija** – tai geometrijos mokslo sritis, geometrines struktūras nagrinėjanti algebriniais metodais. Analizinė geometrija apima dvi geometrijos šakas: diferencialinę geometriją ir algebrinę geometriją.

Jo pagrindas yra koordinačių metodas, kurį pirmasis pradėjo taikyti Dekartas. Taip kiekvienai geometrinei figūrai atitinka tam tikra lygtis, nusakanti, kaip keičiantis koordinatei aprašoma nagrinėjama linija,  paviršius, kūnas ar kitų matmenų objektas.

## Istorija
Analizinė geometrija nepriklausomai buvo išrasta Renė Dekarto ir Pjero Ferma, tačiau paprastai analizinės geometrijos pradininkui tradiciškai yra laikomas Renė Dekartas.

## Šaltiniai

## Literatūra
* 
* P. Katilius. Analizinė geometrija. Vilnius: Mintis, 1973, 564 p.
Keršasis žiogas

**Keršasis žiogas** (*Pholidoptera griseoaptera*) – žiogų (*Tettigoniidae*) šeimos vabzdys. Paplitęs Europoje, Lietuvoje dažnesnis drėgnose pievose, krūmynuose, lapuočių miškuose, soduose.

## Išvaizda
Kūnas 11-21 mm ilgio (patinėlių), 15-20 mm (patelių), rudas. Antenos, užpakalinės kojos gana ilgos. Patinėlių Antsparniai trumpi, apie 5 mm ilgio, su svirpimo organais. Patelės sparnų neturi arba jie yra rudimentiniai, 1-2 mm ilgio. Kiaušdėtis kardo pavidalo, 8-10 mm ilgio.

## Biologija
Žiogai aptinkami ir žolėje, ir medžiuose bei krūmuose, daugiausia drėgnose vietose.

Šie žiogai visaėdžiai, tačiau daugiausia maitinasi mažais vabzdžiais, jų lervomis, bei augalais, daugiausia avietėmis, pienėmis, dilgėlėmis.

Patinėliai pateles kviečia skleisdami trumpus, negarsius čirptelėjimus, kurie girdimi tiek dieną, tiek naktį. Patelės kiaušinius deda dirvoje, pūvančioje medienoje. Kiaušiniams reikalinga didelė drėgmė. Nimfos pereina 7 ūgius, auga 2-3 metus. Žiemoja žemėje.

## Nuorodos
*Nuotraukos
*Paplitimas
*Informacija ir nuotraukos 
*Informacija,vaizdai
Aaronas Chaitas

**Aaronas Chaitas** – žydų kilmės Lietuvos menininkas. Drožėjas, lėlininkas, maketuotojas. Labiausiai žinomas už sukurtą kompoziciją „Saliamono sostas“.

## Kūriniai
XX a. pr. Kelmėje sukūrė kompoziciją „Saliamono sostas“, kurią sudarė metalinė žvakidė, lėlės, mediniai drožiniai. Susidedanti erdvinė kompozicija – Saliamono sosto menės maketas, sukurtas pagal Antrojo Targumo Saliamono sosto aprašymą. Išlikusi didžioji dalis pagrindinių drožinių, sudariusių Saliamono sostą: sostas, gėlės, penkiolikos šakų žvakidė, pagrindinės skulptūrinės gyvūnų kompozicijos ir sfinksai, architektūriniai rūmų konstrukcijos motyvai. Iki šių dienų išlikusios tik 23 lėlės iš beveik 200 Saliamono sosto veikėjų lėlių.

1941 m. Paulius Galaunė medinius drožinius, lėles ir metalinę žvakidę, kartu su kitais eksponatais išgelbėjo iš iki karo Kaune veikusio Žydų Etnografinio muziejaus. Po karo, šie eksponatai buvo saugomi Kauno M. K. Čiurlionio dailės muziejuje. Neišlikus šių kūrinių metrikai nebuvo žinoma ir kompozicijos paskirtis, o meno kūriniai laikyti ne bendros ekspozicijos dalimi, o susijusiais individualiais meno kūriniais. 1989 m. objektai buvo padovanoti įkurtam Valstybiniam Žydų muziejui (dabar Valstybinis Vilniaus Gaono žydų muziejus).

## Šaltiniai
Jakovlev Jak-18T

**Jak-18** () – 4 ar 5 vietų mokomasis Jakovlev konstruktorių buro sukurtas lėktuvas.

Pirmą kartą pristatytas 1946 m. kaip bendrosios paskirties, keleivinis, taip pat mokymosi ir lavinimosi lėktuvas jis greitai išpopuliarėjo. 1967 m. SSRS sukurta ir 1974 m. pradėta gaminti visų pirma mokymuisi skirta orlaivio versija Jak-18T ().

Lėktuvą varo 268-298 kW galios vienaeilis oru aušinamas žvaigždinis variklis M-11FR (М-11ФР (М-12)) ir M-11FR-1 (М-11ФР-1) (Jak-18) arba M-14P (М-14П). Jis pritaikytas išlaikyti +6,48/-3,24 G perkrovą.

Pagrindinė JAK-18 gamybos vieta buvo Smolenskas.

1954-1958 m. Nančiango aviacijos gamykloje Kinijoje (angl. *No. 2 Aircraft Manufacturing Factory* (mandarinų: 第二飛機製造廠)) buvo gaminama licencinė Jak-18 kopija - Nanchang CJ-5. Pagaminti 379 egzemplioriai. Pirminis kopijos pavadinimas turėjo būti Hongzhuan (liet. *Raudonasis amatininkas*) - 501.

## Specifikacijos
* Įgula – 1 arba 2 žmonės;
* Ilgis – 8,39 m
* Sparnų mojis – 11,16 m
* Aukštis – 3,40 m
* Tuščio svoris – 1217 kg
* Greitis:
** didžiausias – 262 km/val.
** kreiserinis – 250 km/val.
* Skrydžio nuotolis – 750 km
* Skrydžio lubos – 4000 m

## Šaltiniai
Karakulis (Kinija)

**Karakulis** (, ) – ežeras Kinijos Liaudies Respublikoje, vakarų Sindziange, netoli Tadžikistano sienos, Kyzylsu kirgizų autonominėje prefektūroje, 200 km nuo Kašgaro. Telkšo 3652 m aukštyje, apsuptas Muztag Atos, Kongūro ir Kongūrtiubės viršukalnių. Ežeras pasižymi savo žydra spalva.

Greta Karakulio praeina Karakorumo plentas, yra du kirgizų kaimai.

Pavadinimas „Karakulis“ tiurkų kalbomis reiškia 'juodas ežeras'.


File:Karakul-d02.jpg|Ežero pakrantė
File:Karakul-muztagh-ata-d10.jpg|Karakulis ir Muztag Ata
File:Karakul-kongur-d06.jpg|Šalia ganomos avys
Jakovlev Jak-52

**Jak-52** () – dvivietis mokomasis akrobatinis Jakovlev konstruktorių biuro sukurtas lėktuvas. Pirmą kartą pristatytas 1976 m., o po trejų metų pradėtas naudoti. Šiuo metu jis vis dar gaminamas Rumunijos kompanijos Aerostar.

Pagrindinis lėktuvo gamybos tikslas buvo akrobatinio skraidymo mokymas DOSAAF studentų.

Sugriuvus Tarybų Sąjungai didelė dalis šių lėktuvų buvo eksportuota į vakarus. Šiuo metu juos naudoja JAV, JK, Australija, Naujoji Zelandija, o kai kurios šalys ir kariniams mokymams.

Šiuos lėktuvus varo 268 kW galingumo žvaigždinis variklis.

## Variantai
* **Jak-52** – dviejų vietų pirmasis Jak-52 modelis.
* **Jak-52M** – 2003 m. modernizuotas modelis.
* **Iak-52** – rumuniškas Jak-52 modelis.
* **Aerostar Condor** – Aerostar modelis su Lycoming O-540 varikliu, skirtas vakarų rinkai.
* **Iak-52W** – vakarų rinkai skirtas Aerostar modelis su M-14P ar M-14Kh varikliais.
* **Iak-52TW** – Vakarų rinkai skirtas Aerostar modelis su M-14P ar M-14Kh varikliais, taip pat ratu, perkeltu iš priekio į galą.

## Specifikacijos
* Įgula – 2 žmonės;
* Ilgis – 7,745 m;
* Sparnų mojis – 9,30 m;
* Aukštis – 2,70 m;
* Tuščio svoris – 1015 kg;
* Didžiausias greitis – 285 km/val.;
* Kreiserinis greitis – 190 km/val.;
* Skrydžio nuotolis – 550 km;
* Skrydžio lubos – 4000 m.

## Šaltiniai
Sajramas

**Sajramas** arba **Sajram Nuras** () – ežeras Kinijos Liaudies Respublikoje, vakarų Sindziange, Boro Talos mongolų autonominėje prefektūroje, netoli Kazachstano sienos. Telkšo Borochoro kalnuose, 2073 m aukštyje, 114 km į pietvakarius nuo Ebi Nuro ežero. Sajramas gana apskritas, plotis iš vakarų į rytus 20 km, ilgis iš šiaurės į pietus 30 km. Ežeras nenuotakus, druskingas.

Pietiniu pakraščiu praeina plentas, yra Santajaus gyvenvietė. Sajramo ežeras ir jo apylinkės (bendras plotas 1301,4 km²) paskelbtas gamtos draustiniu.

1875 m. ežerą tyrė ir į Rusijos imperijos sudėtį įtraukė Ivanas Mušketovas. Ežero pavadinimas kazachų kalba reiškia 'palaiminimas'.


File:ISS-57 China, Sayram Lake.jpg|Palydovinė nuotrauka
File:Lake_Sailimu,_aka_Sayram.jpg|Ežero pakrantės
San Džvanas

**San Džvanas** () – miestas ir savivaldybė Maltoje. 13 030 gyventojų (2010 m. duomenys). Ribojasi su Svikio, Sent Džulianso, Gziros, Birkirkaros, Msidos, Iklino, Garguro, Kaparos ir Il-Kaparos savivaldybėmis.

## Nuorodos
* Apie San Džvaną holidays-malta.com svetainėje